Nicolò Fagioli

Nicolò Fagioli (2001-yil, 12-fevralda tugʻilgan) – italiyalik futbolchi, Serie A Juventus klubi yarim himoyachisi.

Jamoalardagi faoliyati

Yoshligi 
2015-yilda Fagioli Juventusning yoshlar tarkibiga oʻtdi va 2015-16-yilgi mavsumda 17 yoshgacha boʻlganlar bilan oʻynadi.

Juventus 
Fagioli C seriyadagi debyutini 2018-yil, 24-sentabr kuni Juventusning oʻrinbosarlari – Juventus U-23 tarkibida Carraresega qarshi oʻyinda (4:0) oʻtkazdi, bu uning 2018-19-yilgi mavsumdagi yagona oʻyini edi. 2019-yilning 27-yanvarida Fagioli birinchi boʻlib A Seriyaning Lazioga qarshi oʻyiniga asosiy tarkibga chaqirildi. 2020-yil, 27-iyun kuni Fagioli finalda Ternana ustidan 2:1 hisobida gʻalaba qozonib, Italiya kubogi C seriyasida gʻolib chiqdi. 2019-20 -yilda Fagioli beshta liga oʻyinida qatnashib, Juventus U-23ga pley-off bosqichiga chiqishga yordam berdi,

1-noyabr kuni Fagioli Juventus U-23 safidagi ilk golini Leccoga qarshi uyinda (1:1) kiritdi. Fagioli 2020/21-yilgi mavsumni Juventus U-23 tarkibida 20 ta oʻyinda ikkita gol urgan holda yakunladi. 2021-yilning 27-yanvarida Fagioli Italiya kubogi doirasida SPAL ustidan 4:0 hisobida gʻalaba qozongan oʻyinda asosiy tarkibda oʻynab, Juventus safida debyut qildi. Uning A seriyadagi debyuti 2021-yil, 22-fevralda boʻlib oʻtdi va u 69-daqiqada Rodrigo Bentancurning oʻrniga Crotonega qarshi oʻyinda (3:0) maydonga tushdi.

2021-yilning 31-avgustida Fagioli B Seriya vakili Cremonezega bir yillik ijaraga yuborildi. 12-sentabr kuni Fagioli Cremonese safida debyut qildi va 2:0 hisobida Cittadellaga qarshi oʻyinda gʻalaba qozondi. Etti kundan soʻng, Fagioli Parmaga qarshi oʻyinda (2:1) Cremoneze safida birinchi golini urdi. Fagioli mavsumni 33 ta oʻyinda jami 3 ta gol bilan yakunladi va Cremonesening A Seriyada koʻtarilishiga yordam berdi.

2022-yilning 10-avgustida Juventus Fagioli shartnomasini 2026-yilgacha uzaytirganini eʼlon qildi.

Xalqaro faoliyati 
Fagioli 2018-yilgi UEFA U-17 Yevropa chempionatida Italiya U-17 terma jamoasining koʻp oʻyinlarida boshlovchi boʻlgan. Gollandiyaga qarshi final bahsida u 55-daqiqada zaxiradan maydonga tushdi va keyingi sakkiz daqiqada ikkita golli uzatmani amalga oshirib, jamoasiga 0:1 hisobida ortga qaytdi va 2:1 hisobida oldinga chiqib oldi. Niderlandiya hisobni tenglashtirdi va penaltilar seriyasida Italiyani magʻlub etdi.

Italiya U-19 terma jamoasi bilan Fagioli 2019-yilgi UEFA U-19 Yevropa chempionatida ishtirok etdi.

2021-yil, 3-sentabrda u Italiya U-21 terma jamoasida debyutini oʻtkazdi va saralash bosqichida Lyuksemburgga qarshi oʻyinda 3:0 hisobida gʻalaba qozondi.

Oʻyin uslubi 
Fagioli trekvartista boʻlib, asosan fantasista sifatida maydonga tushadi. Fagioli maydonda himoyaviy yarim himoyachi yoki markaziy yarim himoyachi sifatida ham harakatlana oladi. Fagioli oʻz faoliyati davomida ikkinchi hujumchi, mezzala, pleymeyker sifatida ham oʻynagan. Fagioli ham koʻpincha Andrea Pirloga qiyoslanadi.

Karyera statistikasi

Klub

Yutuqlar 
Juventus U-23

 Italiya kubogi C seriyasi: 2019-20

Juventus

 A seriya: 2018-19
 Italiya kubogi: 2020-21
 Italiya Superkubogi: 2020

Manbalar 

Italiya futbolchilari
2001-yilda tugʻilganlar
Yashayotgan insonlar
A Seriya legionerlari